|  |  |
| --- | --- |
| Slika na kojoj se prikazuje dvoranske igre i sportovi, Igre, igra na ploči, stolna igra  Opis je automatski generiran  **REPUBLIKA HRVATSKA**  **VARAŽDINSKA ŽUPANIJA**  **Županijska skupština** |  |

NACRT  
KLASA: 029-01/25-01/6

URBROJ:

Varaždin, 2025.

Na temelju članka 12. Zakona zdravstvenoj zaštiti („Narodne novine“, broj 100/18., 125/19., 133/20., 147/20., 136/21., 119/22., 156/22., 33/23., 145/23., 36/24., 102/25.), članka 33. stavka 1. točke 4. Statuta Varaždinske županije („Službeni vjesnik Varaždinske županije“ broj 14/18., 7/20. i 65/20. – pročišćeni tekst i 11/21.) i članka 56. Poslovnika o radu Županijske skupštine („Službeni vjesnik Varaždinske županije“ broj 26/18., 7/20., 65/20. – pročišćeni tekst i 11/21.), Županijska skupština Varaždinske županije (dalje u tekstu: Županijska skupština), na sjednici održanoj dana - 2025. godine, donosi

**ODLUKU**

**o osnivanju Savjeta za zdravlje Varaždinske županije**

**I. OPĆE ODREDBE**

**Članak 1.**

Ovom Odlukom uređuje se osnivanje Savjeta za zdravljeVaraždinske županije (u nastavku: Savjet), broj članova, djelokrug i način rada, informiranje, odnos prema Županijskoj skupštini i županu, način financiranja rada, osiguravanje prostornih i drugih uvjeta za rad Savjeta te ostala pitanja od značenja za rad Savjeta.

**Članak 2.**

Izrazi koji se koriste u ovoj Odluci, a imaju rodno značenje koriste se neutralno i odnose se jednako na muški i ženski spol.

**Članak 3.**

Savjet se osniva radi ostvarivanja prava, obveza, zadaća i ciljeva Varaždinske županije (u daljnjem tekstu: Županija) na području zdravstvene zaštite.

**II. SASTAV I MANDAT ČLANOVA SAVJETA**

**Članak 4.**

Savjet ima predsjednika, zamjenika predsjednika i 9 članova.

Članove Savjeta imenuje Županijska skupština posebnim rješenjem.

Sastav Savjeta čine predstavnici jedinica lokalne samouprave, komora u zdravstvu, strukovnih udruženja, udruga za zaštitu prava pacijenata te sindikata i poslodavaca u zdravstvu kao članova Savjeta.

Mandat članovima Savjeta počinje datumom donošenja rješenja i traje do isteka mandata saziva Županijske skupštine koja ih je imenovala.

**III. DJELOKRUG I NAČIN RADA**

**Članak 5.**

Zadaci Savjeta:

* daje mišljenje na prijedlog plana zdravstvene zaštite Varaždinske županije te predlaže mjere za ostvarivanje dostupnosti i kvalitete zdravstvene zaštite na području Županije,
* daje inicijativu za popunjavanje ili izmjenu mreže javne zdravstvene službe,
* predlaže mjere za poboljšanje i popunjavanje kadrovske strukture zdravstvenih radnika koji pružaju zdravstvenu zaštitu stanovništvu u pojedinim zdravstvenim ustanovama ili na pojedinim područjima,
* predlaže mjere za poboljšanje kvalitete prostora i opreme koji se koriste za pružanje zdravstvene zaštite,
* predlaže mjere u cilju promocije zdravlja i prevencije bolesti,
* predlaže mjere za zaštitu specifičnih socijalnih skupina stanovništva,
* predlaže mjere u cilju osiguravanja zdravog okoliša,
* obavlja i druge zadaće u svrhu ostvarivanja ciljeva Županije.

**Članak 7.**

Savjet održava sjednice po potrebi. Savjet može održati sjednicu i elektroničkim putem.

Članovima Savjeta koji ne mogu nazočiti sjednici koja se održava fizički omogućit će se, sukladno tehničkim i organizacijskim mogućnostima, sudjelovanje na sjednici elektroničkim putem, odnosno audio i/ili videokonferencijskim putem.

Članovi Savjeta koji će na sjednici sudjelovati elektroničkim putem, odnosno putem audio i/ili videokonferencijskim putem sukladno stavku 2. ovoga članka, obavijestiti o tome će predsjednika najkasnije tri dana prije održavanja sjednice.

Sjednice Savjeta saziva i predsjeda predsjednik.

Članovi Savjeta donose svoje odluke većinom glasova prisutnih članova

**IV. INFORMIRANJE**

**Članak 8.**

Savjet jednom godišnje izvješćuje Nacionalno zdravstveno vijeće o predloženim i provedenim mjerama za ostvarivanje dostupnosti i kvalitete zdravstvene zaštite, najkasnije do 30. ožujka za prethodnu godinu.

**Članak 9.**

Stručne i administrativne poslove za Savjeta obavlja upravni odjel sukladno nadležnosti određenoj odlukom o upravnim tijelima.

**V. FINANCIRANJE**

**Članak 10.**

Članovi Savjeta imaju pravo na naknadu za svoj rad na sjednici sukladno važećoj Odluci o naknadama vijećnicima i članovima radnih tijela Županijske skupštine Varaždinske županije („Službeni vjesnik Varaždinske županije“ broj 6/11. i 11/21.).

Financijska sredstva za rad Savjeta osiguravaju se u Proračunu Varaždinske županije.

Varaždinska županija osigurava prostor Savjeta za održavanje sjednica.

**VI. OSTALA PITANJA**

**Članak 11.**

Na ostala pitanja koja nisu obuhvaćena ovom Odlukom primjenjuje se Zakon o zdravstvenoj zaštiti, Statut Varaždinske županije te Poslovnik o radu Županijske skupštine.

**VII. PRIJELAZNE I ZAVRŠNE ODREDBE**

**Članak 12.**

Stupanjem na snagu ove Odluke prestaje važiti Odluka o osnivanju Savjeta za zdravlje Varaždinske županije („Službeni vjesnik Varaždinske županije“ broj 96/21.)

**Članak 13.**

Ova Odluka stupa na snagu osmoga dana od dana objave u „Službenom vjesniku Varaždinske županije.

**PREDSJEDNIK ŽUPANIJSKE SKUPŠTINE**

**Krunoslav Lukačić, mag. ing. traff.**

**Obrazloženje**

Odredbama članka 12. Zakona zdravstvenoj zaštiti („Narodne novine“, broj 100/18., 125/19., 133/20., 147/20., 136/21., 119/22., 156/22., 33/23., 145/23., 36/24., 102/25.), određeno je da jedinice područne (regionalne) samouprave i Grad Zagreb osnivaju savjet za zdravlje, radi ostvarivanja prava, obveza, zadaća i ciljeva na području zdravstvene zaštite na svom području, a broj članova Savjeta za zdravlje i druga pitanja od važnosti za rad Savjeta određuju se statutom jedinice područne (regionalne) samouprave odnosno Grada Zagreba, pri čemu treba osigurati sudjelovanje predstavnika jedinica lokalne samouprave, komora u zdravstvu, strukovnih udruženja, udruga za zaštitu prava pacijenata te sindikata i poslodavaca u zdravstvu kao članova Savjeta

Izmjene Odluke o osnivanju Savjeta za zdravlje Varaždinske županije u odnosu na Odluku koja se stavlja izvan snage, u bitnom se odnose na mogućnost održavanja sjednica elektronskim putem i sudjelovanje članova na sjednicama putem videokonferencijske veze, čime se omogućuje i aktivnije sudjelovanje članovima ovog tijela.

Za provedbu ove Odluke potrebno je osigurati financijska sredstva u Proračunu Varaždinske županije za 2025. godinu.

Slijedom iznijetoga, predlaže se donijeti Odluku o osnivanju Savjeta za zdravljeVaraždinske županije, kakva je u prijedlogu.

**ŽUPAN**

**Anđelko Stričak**